ลักษณะการประกอบธุรกิจ 

ความเป็นมาและการเปลี่ยนแปลงที่สำคัญ

บริษัท ซันไทยอุตสาหกรรมถุงมือยาง จำกัด จดทะเบียนก่อตั้งเมื่อวันที่ 24 พฤษภาคม 2531
ด้วยทุนจดทะเบียนเริ่มแรก 30 ล้านบาท โดยเป็นการร่วมทุนระหว่างครอบครัวกิตติพล
กลุ่มเครือญาติ และกลุ่มผู้ลงทุนชาวไต้หวัน ในสัดส่วนร้อยละ 33 : 67 ตามลำดับ
เพื่อดำเนินธุรกิจผลิตและจำหน่ายถุงมือยางที่ใช้ในทางการแพทย์และใช้ในงานทั่วไป
โดยกลุ่มผู้ลงทุนไทยเป็นผู้มีประสบการณ์ในการดำเนินธุรกิจผลิตและจำหน่ายผลิตภัณฑ์จากยางพาราส่งจำหน่ายต่างประเทศเป็นส่วนใหญ่
ในนามบริษัท ไทยฮั้วยางพารา จำกัด (มหาชน)

ในปี 2541 บริษัทได้ร่วมทุนกับ บริษัท บีมาร์ค จำกัด ประเทศอิตาลี เพื่อจัดตั้งบริษัท บีมาร์ค
ซันไทย จำกัด ในประเทศอิตาลี โดยบริษัทถือหุ้นในสัดส่วนร้อยละ 40 จากทุนจดทะเบียน 20
ล้านลีร์อิตาลี หรือคิดเป็นเงินลงทุนประมาณ 0.176 ล้านบาทตามราคาทุน
ทั้งนี้เพื่อเป็นตัวแทนจำหน่ายถุงมือยางของบริษัทให้กับลูกค้าในทวีปยุโรป
บริษัทมีการขยายตัวทางธุรกิจอย่างต่อเนื่อง โดยในปี 2542 มีสายการผลิตถุงมือยางรวม 7 ชุด
กำลังการผลิตสูงสุดรวม 31 ล้านชิ้นต่อเดือน

บริษัทได้ดำเนินการเพิ่มทุนจดทะเบียนของบริษัทเป็น 75 ล้านบาท ซี่งเรียกชำระเต็มมูลค่าในปี
2542 และเพิ่มเป็น 125 ล้านบาท ซึ่งเรียกชำระเต็มมูลค่าในปี 2543
เพื่อรองรับการเจริญเติบโตของบริษัท และได้เริ่มดำเนินการก่อสร้างโรงงานแห่งที่ 2 ขึ้น

ในปี 2544 บริษัทได้ก่อสร้างโรงงานแห่งที่ 2 แล้วเสร็จ
และได้ติดตั้งเครื่องจักรผลิตถุงมือยางเพิ่มอีกจำนวน 2 ชุดจากที่มีอยู่เดิม 7 ชุด
ซึ่งได้เริ่มดำเนินการผลิต ทำให้มีกำลังการผลิตสูงสุดเพิ่มขึ้นเป็น 42.50 ล้านชิ้นต่อเดือน

วันที่ 4 กันยายน 2544 บริษัทได้แปรสภาพเป็นบริษัทมหาชน
และได้เปลี่ยนแปลงมูลค่าที่ตราไว้จากเดิมหุ้นละ 10 บาทเป็นหุ้นละ 1 บาท และบริษัท
ไทยฮั้วยางพารา จำกัด (มหาชน) ได้จำหน่ายหุ้นออกไป จำนวน 9 ล้านหุ้น หรือเป็นเงิน 9
ล้านบาท (มูลค่าตามราคาที่ตราไว้หุ้นละ 1 บาท)
ซึ่งทำให้สัดส่วนการถือหุ้นในบริษัทลดลงจากเดิมร้อยละ 68.45 เป็นร้อยละ 61.25

ต่อมาในวันที่ 28 ธันวาคม 2544 ที่ประชุมวิสามัญผู้ถือหุ้นของบริษัทครั้งที่ 7/2544
ได้มีมติเพิ่มทุนจดทะเบียนเป็น 195 ล้านบาท โดยเป็นการออกหุ้นสามัญเพิ่มทุนอีก 70 ล้านหุ้น
ซึ่งให้ออกและเสนอขายหุ้นเพิ่มทุนเพื่อสนับสนุนการดำเนินธุรกิจ จำนวน 20 ล้านหุ้น
ให้แก่บุคคลในวงจำกัด (Private Placement -PP)
โดยให้คณะกรรมการบริษัทหรือบุคคลที่คณะกรรมการบริษัท มอบหมายเป็นผู้กำหนดราคา ระยะเวลา
และรายละเอียดในการจัดสรร ซึ่งปัจจุบันบริษัทได้เสนอขายหุ้นดังกล่าวในราคาหุ้นละ 1 บาท รวม
25 ราย โดยบุคคลในตระกูลเจษฎาวิสุทธิ์ ได้รับการขายหุ้นรวมทั้งสิ้น 10.65 ล้านหุ้น
หรือคิดเป็นสัดส่วนร้อยละ 53.25 ของหุ้นทั้งหมดที่ทำ PP
สำหรับหุ้นส่วนที่เหลือได้กระจายให้แก่กรรมการ ผู้บริหาร พนักงานและบุคคลอื่น
ซึ่งส่วนใหญ่ได้รับการขายหุ้นในสัดส่วนไม่เกินร้อยละ 5 ของหุ้นทั้งหมดที่ทำ PP
ทั้งนี้บริษัทได้กำหนดระยะเวลาห้ามขายหุ้นดังกล่าวเป็นระยะเวลาสูงสุด 6
เดือนนับจากวันที่มีการซื้อขายหุ้นในตลาดหลักทรัพย์
บริษัทได้รับชำระเงินจำนวนดังกล่าวเรียบร้อยแล้วเมื่อวันที่ 20 มีนาคม 2545
และได้นำเงินดังกล่าวไปใช้เป็นเงินทุนหมุนเวียนในการดำเนินงาน เช่น จัดซื้อวัตถุดิบ
และอีกส่วนหนึ่งนำไปใช้ลงทุนในเครื่องจักรและอุปกรณ์

ณ สิ้นเดือนมิถุนายน 2545 บริษัทสามารถติดตั้งเครื่องจักรแล้วเสร็จทั้ง 8 ชุด
ทำให้บริษัทมีเครื่องจักรรวม 15 ชุด และได้เริ่มเดินเครื่องจักรบางส่วน
ทำให้บริษัทมีกำลังการผลิตสูงสุดเพิ่มขึ้นเป็น 65.50 ล้านชิ้นต่อเดือน
ทั้งนี้บริษัทสามารถเดินเครื่องจักรได้ครบทั้งหมดในเดือนกรกฎาคม
ซึ่งทำให้มีกำลังการผลิตถุงมือยางสูงสุดเพิ่มขึ้นเป็น 77 ล้านชิ้นต่อเดือน

สำหรับทุนชำระแล้วของบริษัทก่อนที่จะกระจายหุ้นให้แก่ประชาชนทั่วไปเท่ากับ 145 ล้านบาท
โดยมีบริษัท ไทยฮั้วยางพารา จำกัด (มหาชน) เป็นบริษัทใหญ่ ซึ่งถือหุ้นในบริษัทเป็นสัดส่วนร้อยละ
52.80 ต่อมาบริษัทได้มีการเพิ่มทุนชำระแล้วเป็น 195 ล้านบาท
โดยดำเนินการเสนอขายหุ้นแก่ประชาชนทั่วไป จำนวน 50 ล้านหุ้นในราคาหุ้นละ 1.80
บาทซึ่งคิดเป็นร้อยละ 25.64
ของจำนวนหุ้นที่เรียกชำระแล้วทั้งหมดภายหลังการเสนอขายหุ้นแก่ประชาชนทั่วไป ทั้งนี้บริษัท
ไทยฮั้วยางพารา จำกัด (มหาชน) ซึ่งเป็นผู้ถือหุ้นเดิมของบริษัท
มีสัดส่วนการถือหุ้นในบริษัทลดลงเหลือร้อยละ 39.26
ของทุนชำระแล้วทั้งหมดภายหลังการเสนอขายหุ้นแก่ประชาชนทั่วไป

ภาพรวมการประกอบธุรกิจของบริษัท

โดยทั่วไปถุงมือยางสามารถแบ่งตามลักษณะการใช้งานได้เป็น 3 ประเภท ได้แก่

1.  ถุงมือยางที่ใช้ในทางการแพทย์ (Medical Glove) ซึ่งแบ่งย่อยเป็น 2 ชนิด ได้แก่

  - ถุงมือที่ใช้ในการผ่าตัด (Surgical Glove) ใช้ในงานผ่าตัด ถุงมือชนิดนี้จะต้องมีเนื้อบาง
  แข็งแรง มีความยาวถึงข้อศอก ต้องผ่านวิธีฆ่าเชื้อ 100% โดยใช้รังสีแกรมมา
  การบรรจุหีบห่อมีความประณีต สะดวกเวลาแกะใช้ ปกติจะใช้เพียงครั้งเดียวแล้วทิ้ง

  - ถุงมือยางใช้ในงานตรวจโรคทั่วไป (Examination Glove) ใช้ในงานตรวจโรค
  มีทั้งชนิดมีแป้ง (Powdered) และชนิดไม่มีแป้ง (Non-Powdered)
  การผลิตต้องออกแบบให้เหมาะกับการใช้ คือต้องใส่ได้ง่าย แกะห่อได้อย่างรวดเร็ว
  ถุงมือประเภทนี้จะไม่มีข้างซ้ายขวา เป็นแบบ Ambi ถุงมือมีความบาง กระชับมือ สั้นแค่ข้อมือ
  ใช้ครั้งเดียวแล้วทิ้งเพื่อป้องกันเชื้อโรคแพร่กระจาย ราคาจะต้องไม่แพง

2.  ถุงมือยางสำหรับใช้ในครัวเรือน (Household Glove) มีขนาดใหญ่ แข็งแรง
    ทนทานต่อการใช้งานที่ต้องสัมผัสกับน้ำ ผงซักฟอก มีอายุใช้งานนาน
    การออกแบบต้องให้สวยงาม สวมใส่สบาย นุ่มมือ บรรจุหีบห่ออย่างประณีต
    เพื่อดึงดูดความสนใจจากแม่บ้าน

3.  ถุงมือยางที่ใช้ในโรงงานอุตสาหกรรม (Industrial Glove) มีขนาดใหญ่ แข็งแรง
    เทอะทะ เพื่อความทนทานต่องานในโรงงานอุตสาหกรรม เช่น โรงงานผลไม้กระป๋อง
    การบรรจุหีบห่อไม่จำเป็นต้องสวยงาม

บริษัทดำเนินธุรกิจเป็นผู้ผลิต จำหน่ายและส่งออกถุงมือยางที่ใช้ในทางการแพทย์
ประเภทใช้ในงานตรวจโรคทั่วไป ผลิตภัณฑ์ของบริษัท สามารถแบ่งตามความนิยมของผู้บริโภคได้เป็น
2 ประเภทคือถุงมือยางชนิดมีแป้ง และถุงมือยางชนิดไม่มีแป้ง
โดยแบ่งรายได้จากการจำหน่ายถุงมือยางไปต่างประเทศร้อยละ 95
ส่วนที่เหลือเป็นการจำหน่ายภายในประเทศ โดยให้บริษัท ซีบี เมดิเทรด จำกัด
เป็นผู้จัดจำหน่ายในลักษณะการประมูลงานจากโรงพยาบาลของรัฐ

โครงสร้างรายได้

โครงสร้างรายได้จากการจำหน่ายถุงมือยางของบริษัท

+-------------+-------+-----+------+-----+------+-----+------+-----+
| การจำหน่าย   | 2542  |     | 2543 |     | 2544 |     | 2545 |     |
+-------------+-------+-----+------+-----+------+-----+------+-----+
| ถุงมือยาง     | มูลค่า  | %   | มูลค่า | %   | มูลค่า | %   | มูลค่า | %   |
|             |       |     |      |     |      |     |      |     |
|             | (พ    |     | (พัน  |     | (พัน  |     | (พัน  |     |
|             | ันบาท) |     | บาท) |     | บาท) |     | บาท) |     |
+-------------+-------+-----+------+-----+------+-----+------+-----+
| ในประเทศ    | 4,113 | 1   | 12   | 6   | 12   | 4   | 24   | 6   |
|             |       | .99 | ,729 | .25 | ,266 | .81 | ,038 | .96 |
+-------------+-------+-----+------+-----+------+-----+------+-----+
| ต่างประเทศ   | 20    | 98  | 190  | 93  | 242  | 95  | 321  | 93  |
|             | 2,610 | .01 | ,993 | .75 | ,875 | .19 | ,266 | .04 |
+-------------+-------+-----+------+-----+------+-----+------+-----+
| รวม         | 20    | 100 | 203  | 100 | 255  | 100 | 345  | 100 |
|             | 6,723 | .00 | ,722 | .00 | ,141 | .00 | ,304 | .00 |
+-------------+-------+-----+------+-----+------+-----+------+-----+